**Referat fra mødet i
Uddannelsesudvalget**

(Indeholder åbne dagsordenspunkter)

|  |  |
| --- | --- |
| **Mødedato:** | Onsdag den 9. november 2016 |
| **Mødested:** | Meldahls Rådhus – Udvalgsværelset |
| **Mødetidspunkt:** | Kl. 17:00 - 21:00 |
| **Medlemmer:** | Formand: Pernelle Jensen (V) Næstformand: Inger Nielsen (O) Laila Løhde Møller (A ) Nicolaj Wyke (V) Steen Wrist Ørts (A)  |
| **Fraværende:** | Steen Wrist Ørts |

Indholdsfortegnelse

55 Orientering om gymnasieforliget 3

56 Godkendelse af dagsorden 4

57 3. budgetopfølgning 2016 - Uddannelsesudvalget 5

58 Expat 9

59 Udmøntning uddannelsesvejledning fra budget 2017 11

60 Lukket - Udmøntning af budget 2017 og samarbejdsaftale med Musicalakademiet 13

61 Lukket - Frigivelse af midler til projektleder til uddannelsesudvikling 14

62 Lukket - Retningslinjer for brug af Bülows Kaserne 15

63 Fredericia Kommunes Uddannelsespolitiske strategi 16

64 Introduktions- og uddannelsesprogram for byrådet 2017 17

65 Undersøgelse af uddannelsesmiljø i Fredericia 18

66 Eventuelt 19

# 55 Orientering om gymnasieforliget

|  |  |  |
| --- | --- | --- |
|  | Sagsnr.: | Sagen afgøres i: Uddannelsesudvalget |

Indstillinger:

Politik og Kommunikation indstiller, at:

1. orienteringen tages til efterretning

1. Uddannelsesudvalget drøfter mulighederne for at imødegå opmærksomhedspunkterne ved uddannelsesvejledning til de unge i folkeskolen

Bilag:

Beslutning i Uddannelsesudvalget den 09-11-2016:

Orienteringen taget til efterretning.

Fraværende: Steen Wrist Ørts

Sagsbeskrivelse:

Repræsentanter fra IBC vil give Uddannelsesudvalget en orientering om det nyeste gymnasieforlig og vigtige opmærksomhedspunker for den kommende uddannelsesrådgivning.

# 56 Godkendelse af dagsorden

|  |  |  |
| --- | --- | --- |
|  | Sagsnr.: | Sagen afgøres i: Uddannelsesudvalget |

Indstillinger:

Politik og Kommunikation indstiller, at Uddannelsesudvalget godkender dagsordnen.

Bilag:

Beslutning i Uddannelsesudvalget den 09-11-2016:

Godkendt.

Fraværende: Steen Wrist Ørts

# 57 3. budgetopfølgning 2016 - Uddannelsesudvalget

|  |  |  |
| --- | --- | --- |
|  | Sagsnr.:16/5998 | Sagen afgøres i: Uddannelsesudvalget |

Vurdering:

Politik og Kommunikation

Der forventes et mindreforbrug på 0,100 mio. kr. vedrørende Iværksætteri og entreprenørskab.

Bülows Kaserne.

Der forventes et mindreforbrug på 3,500 mio. kr., der primært vedrører huslejeindtægter på Bülows Kaserne i perioden 1. januar til 30. juni 2016.

UngFredericia

UngFredericia forventer ved 3. budgetopfølgning et underskud på 0,800 mio. kr. Der er redegjort herfor i forbindelse med 2. budgetopfølgning 2016. Der forventes et uændret serviceniveau.

UU

Der forventes intet Spar/lån.

Videnparken

Der forventes ingen ændring i Spar/lån i forhold til Spar/lån 2015-2016.

Indstillinger:

Politik og Kommunikation indstiller:

1. at budgetopfølgningen godkendes og videresendes til Økonomiudvalget og byrådet.

Bilag:

Åben - 3. budgetopfølgning 2016 - specifikation.xlsx

Beslutning i Uddannelsesudvalget den 09-11-2016:

Godkendt.

Fraværende: Steen Wrist Ørts

Sagsbeskrivelse:

**Sagsresume:**

Hvert år udarbejder fagafdelingerne tre overordnede budgetopfølgninger. Budgetopfølgningen indeholder de budgetændringer, som udvalget søger om denne gang og udvalgets forventede regnskabsresultat. Budgetopfølgningen skal sendes videre til godkendelse i byrådet.

Der bliver samlet søgt om 0,317 mio.kr. i tillægsbevilling, og det forventede regnskabsresultat viser herefter et samlet overskud på udvalgets ramme på 3,263 mio.kr., primært på grund af overførte midler, der vedrører huslejeindtægter på Bülows Kaserne.

**Sagsbeskrivelse:**

Ved de tre årlige budgetopfølgninger kan budgettet rettes til, så det er i overensstemmelse med ny lovgivning, byrådsbeslutninger, fejl og mangler og ændret efterspørgsel på overførselsudgifterne. For alle andre afvigelser fra budgettet gælder rammestyringens principper om, at overskridelser skal finansieres inden for udvalgets ramme.

Udvalgets økonomi fra korrigeret budget til forventet regnskab er vist i tabellen herunder:

|  |  |  |  |  |
| --- | --- | --- | --- | --- |
| *2016-konsekvens* |  |  |  |  |
| Mio. kr., netto |  Korrigeret budget  |  3. budget-opfølgning  |  Forventning spar/lån  |  Forventet regnskab  |
| *Skattefinansieret område:* |   |   |   |   |
| Serviceudgifter | 16,894  | 0,317  | -3,263 | 13,948  |

+=udgift / lån af næste år (underskud)

-=indtægt / opsparing (overskud)

|  |  |  |  |  |
| --- | --- | --- | --- | --- |
| *2016-konsekvens* |  |  |  |  |
| Mio. kr. |  Korrigeret budget  |  3. budget-opfølgning  |  Forventning spar/lån  |  Forventet regnskab  |
| *Drift* |   |   |   |   |
| *Serviceudgifter* |   |   |   |   |
| Politik og kommunikation |             0,700  |   | -0,100 |             0,600  |
| Bülows Kaserne |            -    |   | -3,500 | -3,500  |
| Ung Fredericia og UU |           15,780  |             0,317  |             0,800  |           16,897  |
| Videnparken |             0,414  |   | -0,463 | -0,049  |
| *Serviceudgifter i alt* | *16,894*  | *0,317*  | *-3,263* | *13,948* |

Korrigeret budget

Det korrigerede budget omfatter vedtaget budget, spar/lån-overførsler fra 2015 og godkendte budgetændringer.

3. budgetopfølgning

3. budgetopfølgning viser de budgetændringer, som udvalget ansøger om i denne sag, og som sendes videre til godkendelse i byrådet. Alle sager fremgår af bilag ”3.budgetopfølgning 2016 – specifikation”, men de væsentligste sager er kort beskrevet her:

Der søges om godkendelse af tillægsbevillinger, der dels vedrører overførsel af midler fra Børne- og Skoleudvalget vedrørende 6 ekstra elever hos UngFredericia, og dels overførsel af midler vedrørende talentarbejde.

Forventet spar/lån

Forventet spar/lån viser den forventede opsparing eller lån af næste års budget.

Drift

Det forventes på nuværende tidspunkt, at Uddannelsesudvalgets spar/lån bliver et mindreforbrug på 3,263 mio.kr.

Fordelingen af spar/lån mellem fagområderne viser, at Politik og Kommunikation forventer et mindreforbrug på 0,100 mio. kr., Bülows Kaserne et mindreforbrug på 3,500 mio. kr. og Videnparken et mindreforbrug på 0,463 mio. kr.

UngFredericia forventer et merforbrug på 0,800 mio. kr.

Spar/lån behandles og godkendes ved regnskabsafslutningen.

# 58 Expat

|  |  |  |
| --- | --- | --- |
|  | Sagsnr.: | Sagen afgøres i: Uddannelsesudvalget |

Økonomiske konsekvenser:

Aktiviteterne til aktiviteter, der understøtter expats faglige og sociale netværk i Fredericia, anslås til at blive 150.000 kr. Midlerne finansieres fra det resterende beløb fra den pulje på 200.000 kr., som blev afsat i budget 2016 til formålet.

Vurdering:

Eftersom undersøgelsen blandt virksomheder og expats viste ikke et markant behov for et international skoletilbud, men derimod et behov for opbygning af sociale og professionelle netværk, vurderes det, at Uddannelsesudvalget kan understøtte dette via andre aktiviteter.

Indstillinger:

Politik og Kommunikation indstiller, at Uddannelsesudvalget:

1.      Tager konklusionen fra undersøgelsen om behov for en international skole til efterretning

2.      Bevilliger 150.000 kr. til at forbedre expat-indsatsen med fokus på at understøtte sociale og professionelle netværk

Bilag:

Åben - Sammenfatning undersøgelse af Inetrnational Skole.docx

Beslutning i Uddannelsesudvalget den 09-11-2016:

Uddannelsesudvalget tager konklusionen fra undersøgelsen om behov for en international skole til efterretning, og bevilliger 150.000 kr. til expat-indsatsen.

Fraværende: Steen Wrist Ørts

Beslutning i Uddannelsesudvalget den 21-09-2016:

Udsat.

Sagsbeskrivelse:

Fredericia afsatte 200.000 kr. i budget 2016 til at gennemføre en undersøgelse blandt virksomheder og højtuddannede internationale medarbejdere i Fredericia og omegn om behovet for et internationalt skoletilbud i Fredericia og om mulighederne for at tiltrække og fastholde højtuddannede expats ved at etablere en international skole eller andre tiltag.

Den gennemførte undersøgelse viste, at der såvel hos virksomhederne som expats er en eller anden grad af behov for/ønske om/ interesse for en international skole og børnehave eller en dansk folkeskole og børnehave med internationale linjer beliggende i Fredericia Kommune.

Den gennemførte undersøgelse indikerer dog, at der ikke er tale om et markant behov/en markant interesse – hverken fra virksomhederne i området eller virksomhedernes expats. Se bilaget for at læse alle undersøgelsens konklusioner.

Til gengæld blev der efterspurgt aktiviteter og tiltag, der kan hjælpe de internationale medarbejdere med at opbygge sociale og faglige netværk i området.

Fredericias nuværende expat-indsatser fokuserer i høj grad på at hjælpe med at opbygge netværk for de internationale medarbejdere og deres familier. I 2015 og 2016 har der været afholdt såvel sociale aktiviteter (f.eks. fællesspisninger og international bogklub), som faglige aktiviteter (bl.a. virksomhedsbesøg og åbent hus-arrangementer i Trekantsområdet). Desuden er der igangsat en aktiv indsats for at række ud til de internationale medarbejdere via sociale medier.

For resten af 2016 og 2017 foreslås det, at der sættes yderligere planlægges en række arrangementer og indsatser, der skal styrke expat-indsatsen yderligere. Af konkrete aktiviteter foreslås det bl.a.

·         afholdelse af en række ’Expat Dinners’ arrangementer på Fredericia Bibliotek

·         afholdelse af to erhvervsorienterede arrangementer i samarbejde med Business Fredericia: et opstartsmøde for et internationalt iværksætternetværk, samt et virksomhedsseminar for virksomheder og internationale medarbejdere med fokus på job- og karrieremuligheder

·         en styrkelse af markedsføringsindsatsen af arrangementer og netværk på sociale medier

·         udarbejdelse af en engelsksproget hjemmeside – *Movetofredericia.dk –* målrettet mod at få expats til at bosætte sig i Fredericia

# 59 Udmøntning uddannelsesvejledning fra budget 2017

|  |  |  |
| --- | --- | --- |
|  | Sagsnr.:16/6792 | Sagen afgøres i: Uddannelsesudvalget |

Sagsresumé:

**Sagsresumé**

Uddannelsesudvalget skal drøfte udmøntningen af midlerne til uddannelsesvejledning fra budget 2017.

**Sagsbeskrivelse**

Teksten fra budget 2017 ønskes drøftet med henblik på en politisk udmøntning:

**Alle elever skal have uddannelsesvejledning**

Det er vigtigt, at vores unge vælger den rigtige uddannelse fra starten, og derfor skal der sikres bedre uddannelsesvejledning til alle unge, også dem der er uddannelsesparate. Der skal sikres mulighed for både individuel vejledning og gruppevejledning. Der afsættes 1 mio. kr. årligt til ansættelse af flere uddannelsesvejledere. Erhvervslivet indbydes til at samarbejde med uddannelsesinstitutioner for at sikre de bedste overgange ind på arbejdsmarkedet. Uddannelsesudvalget udmønter og evaluerer effekten af indsatsen.

Økonomiske konsekvenser:

Ingen.

Indstillinger:

Politik og Kommunikation indstiller, at Uddannelsesudvalget:

1. drøfter udmøntningen af midlerne til uddannelsesvejledning fra budget 2017

1. drøfter hvordan Uddannelsesudvalget vil følge og evaluere effekten af indsatsen

1. igangsætter udarbejdelsen af en beslutningssag til Uddannelsesudvalgets møde i december.

Bilag:

Beslutning i Uddannelsesudvalget den 09-11-2016:

Godkendt.

Uddannelsesudvalget besluttede, at igangsætte en høring blandt kommunens, uddannelsesinstitutioner og ungebyråd, samt ungdomsuddannelserne.

Uddannelsesudvalget forelægges en sagsfremstilling om den endelige udmøntning af uddannelsesvejledning.

Fraværende: Steen Wrist Ørts

# 60 Lukket - Udmøntning af budget 2017 og samarbejdsaftale med Musicalakademiet

|  |  |  |
| --- | --- | --- |
|  | Sagsnr.:16/6792 | Sagen afgøres i: Økonomiudvalget |

# 61 Lukket - Frigivelse af midler til projektleder til uddannelsesudvikling

|  |  |  |
| --- | --- | --- |
|  | Sagsnr.:16/6241 | Sagen afgøres i: Byrådet |

# 62 Lukket - Retningslinjer for brug af Bülows Kaserne

|  |  |  |
| --- | --- | --- |
|  | Sagsnr.:16/6835 | Sagen afgøres i: Uddannelsesudvalget |

# 63 Fredericia Kommunes Uddannelsespolitiske strategi

|  |  |  |
| --- | --- | --- |
|  | Sagsnr.:16/6079 | Sagen afgøres i: Uddannelsesudvalget |

Indstillinger:

Politik og Kommunikation indstiller, at:

1. strategiudkastet drøftes

1. processen for involvering af byrådet, samt alle andre interessenter

Bilag:

Lukket

Lukket

Beslutning i Uddannelsesudvalget den 09-11-2016:

Drøftet og udkast godkendt.

Uddannelsesudvalget præsenteres for en procesplan for involvering af byrådet, samt alle andre interessenter.

Fraværende: Steen Wrist Ørts

Sagsbeskrivelse:

Uddannelsesudvalget skal ifølge kommissoriet formulere en overordnet strategi for Fredericia Kommune som uddannelsesby, samt en efteruddannelses- og kompetenceudviklingsstrategi. Begge er vedhæftede.

Uddannelsesudvalget besluttede på udvalgsmødet d. 21.09 2016, at strategiudkastene skal præsenteres for byrådet.

# 64 Introduktions- og uddannelsesprogram for byrådet 2017

|  |  |  |
| --- | --- | --- |
|  | Sagsnr.:16/6803 | Sagen afgøres i: Uddannelsesudvalget |

Indstillinger:

Politik og Kommunikation indstiller, at Uddannelsesudvalget:

1.   drøfter rammerne for et introduktionsprogram for det nye byråd efter valget i 2017

2.   drøfter den videre kompetenceudvikling for byrådet i perioden 2017-2021

3.   nedsætter planlægningsgruppen og drøfter dens medlemmer

4.   drøfter involvering og præsentation for byrådet

Bilag:

Beslutning i Uddannelsesudvalget den 09-11-2016:

Drøftet.

Uddannelsesudvalget indkalder en repræsentant fra hvert at byrådets partier til et møde om planlægningen.

Planlægningsgruppen udarbejder en plan for involvering og præsentation for byrådet

Fraværende: Steen Wrist Ørts

Sagsbeskrivelse:

Uddannelsesudvalget har ifølge kommissoriet ansvar for at byrådets kompetenceudvikling, og udvalget har tidligere drøftet behovet for at igangsætte et arbejde omkring byrådets introduktionsprogram efter valget i 2017 og den videre kompetenceudvikling.

Derfor foreslås det, at der nedsættes en planlægningsgruppe bestående af byrådsmedlemmer og udvalgte embedsmænd, der får til ansvar at planlægge det kommende introduktionsprogram for det kommende byråd, og give input til den videre kompetenceudvikling.

# 65 Undersøgelse af uddannelsesmiljø i Fredericia

|  |  |  |
| --- | --- | --- |
|  | Sagsnr.:16/6836 | Sagen afgøres i: Uddannelsesudvalget |

Indstillinger:

Politik og Kommunikation indstiller, at Uddannelsesudvalget

1.   tager undersøgelsen til efterretning

2.   drøfter forslag til initiativer på baggrund af undersøgelsen

Bilag:

Åben - FORELØBIG RAPPORT undersøgelse af uddannelses- og ungemiljø

Beslutning i Uddannelsesudvalget den 09-11-2016:

Udsat til næste udvalgsmøde.

Fraværende: Steen Wrist Ørts

Sagsbeskrivelse:

**Resumé**

Uddannelsesudvalget præsenteres for resultatet af den iværksatte undersøgelse af uddannelsesmiljøet i Fredericia Kommune, samt en række udviklingspointer i forlængelse heraf.

**Beskrivelse**

Uddannelsesudvalget igangsatte på udvalgsmødet i maj 2016 en undersøgelse af det eksisterende uddannelsesmiljø i Fredericia, og hvilket uddannelsesmiljø de unge drømmer om.

Baggrunden for undersøgelsen er et delmål i Uddannelsesudvalgets strategi om, at der skal skabes et aktivt og inkluderende uddannelsesmiljø i Fredericia.

Da der fortsat arbejdes på den kvalitative del af undersøgelsen helt frem til udvalgsmødet er der på nuværende tidspunkt kun udarbejdet en foreløbig rapport som indeholder de foreløbige resultater og konklusioner.

På udvalgsmødet vil der blive givet en præsentation af det endelige resultat af undersøgelsen. På mødet fremlægges resultatet af den kvantitative undersøgelse og de kvalitative fokusgruppeinterviews, samt forslag til initiativer i forlængelse af heraf.

# 66 Eventuelt

|  |  |  |
| --- | --- | --- |
|  | Sagsnr.: | Sagen afgøres i: Uddannelsesudvalget |

Indstillinger:

Politik og Kommunikation indstiller, at orienteringerne tages til efterretning.

Bilag:

Beslutning i Uddannelsesudvalget den 09-11-2016:

Drøftet.

Fraværende: Steen Wrist Ørts

Sagsbeskrivelse:

Orientering fra formanden.

Orientering fra udvalgsmedlemmer.

Orientering fra administrationen.

**Underskriftsside**

Pernelle Jensen

Steen Wrist Ørts

Nicolaj Wyke

Laila Løhde Møller

Inger Nielsen